ΓΡΑΠΤΗ ΕΡΩΤΗΣΗ E-2025/01

υποβολή: Margrietus van den Berg (PSE) προς την Επιτροπή

(13 Ιουλίου 2001)

Θέμα: Αλιευτική συμφωνία με τη Μαυριτανία

1. Για τη νέα συμφωνία με τη Μαυριτανία η Ευρωπαϊκή Ένωση ζήτησε πρόσβαση στην ίδια ποσότητα αλιευμάτων με εκέινη που είχε στο πλαίσιο του προηγούμενου πρωτοκόλλου παρά το ότι είναι γνωστό πως ορισμένα είδη εξαντλούνται λόγωπερβολικής αλίευσης. Σύμφωνα με ποια διαδικασία κατέληξε η Επιτροπή στην άποψη αυτή κατά τις σχετικές διαπραγματεύσεις και με ποιο τρόπο έχουν ληφθείπόψη τόσο η αρχή της προφύλαξης όσο και η αρχή της καταπολέμησης της φτώχειας·

2. Η αξιολόγηση του προηγούμενου πρωτοκόλλου δεν έχει σε μεγάλο βαθμό ολοκληρωθεί. Διαθέτει η Επιτροπή επαρκή δεδομένα σχετικά με τα είδη ψαριών και την αλιευτική ικανότητα της Μαυριτανίας, έτσι ώστε να μπορέσει να συνάψει καινούργιο πρωτόκολλο, έχονταςπόψη την αρχή της προφύλαξης και την αρχή της αειφόρου αλιείας· (καιπό το φως της Σύμβασης του ΟΗΕ για το Δίκαιο της Θάλασσας (UNCLOS) όπου ορίζεται ότι οι αλιευτικές συμφωνίες τότε μόνο μπορούν να συνάπτονται, όταν δηλαδήπάρχει πλεόνασμα ψαριών στα νερά μιας τρίτης χώρας).

3. Ποια σχέσηπάρχει μεταξύ των διαπραγματεύσεων με τη Μαυριτανία για την αλιευτική συμφωνία και τον Country Strategy Paper της Μαυριτανίας στο πλαίσιο της συμφωνίας Cotonou και πώς συνεκτιμάται όλως ιδιαιτέρως το θέμα της συμμετοχής ντόπιων αλιέων και του τομέα της αλιευτικής συντεχνίας τόσο στην κατάρτιση του Country Strategy Paper όσο και στις διαπραγματεύσεις για την αλιευτική συμφωνία·

4. Κατά πόσο σχεδιάζει η ΕΕ να επενδύσει στην περαιτέρω ανάπτυξη της αλιευτικής μεταποιητικής βιομηχανίας στη Μαυριτανία, κυρίως όταν πρόκειται για την εκπλήρωση τωνγειονομικών και φυτοϋγειονομικών απαιτήσεων που θέτει η ΕΕ· Υπάρχουν συνοδευτικά μέτρα που θα εξασφαλίσουν ότι και οι βιοτέχνες αλιείς θα μπορέσουν να ανταποκριθούν στις απαιτήσεις αυτές·

5. Κατά πόσο μπορεί η ΕΕ να εγγυηθεί ότι η χρηματοδοτική αντιστάθμιση, στο πλαίσιο ενός καινούργιου πρωτοκόλλου, θα αποβεί περός όφελος του τοπικού αλιευτικού τομέα στη Μαυριτανία·

Απάντηση του κ. Fischler εξ ονόματος της Επιτροπής

(8 Οκτωβρίου 2001)

1. Η Επιτροπή καθορίζει την διαπραγματευτική της θέση λαμβάνονταςπόψη όλους τους σχετικούς παράγοντες που διατίθενται. Οι παράγοντες αυτοί περιλαμβάνουν κατάλληλες επιστημονικές εκθέσεις συμβουλών από διάφορες πηγές, μερικές από τις οποίες προτείνουν έναν ορισμένο βαθμό αποκατάστασης ορισμένων αποθεμάτων, ιδίως των κεφαλοπόδων. Οι τρέχουσες διαπραγματεύσεις με την Μαυριτανία αφορούν την ανανέωση του πρωτοκόλλου μιας ισχύουσας αλιευτικής συμφωνίας. Ως εκ τούτου, σύμφωνα με την καθιερωμένη πρακτική, οι διαπραγματεύσεις αυτές δεν απαιτούν εντολή διαπραγμάτευσης του Συμβουλίου.

2. Η Επιτροπή εξετάζει όλα τα διαθέσιμα επιστημονικά στοιχεία αναγνωρίζοντας ταυτόχρονα ότι τα δεδομένα αυτά θα μπορούσαν να βελτιωθούν τόσο από ποσοτικής όσο και από ποιοτικής απόψεως. Η Επιτροπή έχει λάβει πληροφορίες που δείχνουν μείωση της αλιευτικής ικανότητας κατά τα πλέον πρόσφατα έτη, η οποία προκλήθηκε από μία σταδιακή και συνεχή μείωση του αριθμού των αποκαλούμενων κινεζικών σκαφών που ασκούσαν δραστηριότητα στα ύδατα της Μαυριτανίας.

3. Το έγγραφο στρατηγικής όσον αφορά την Μαυριτανία λαμβάνειπόψη την αλιευτική συμφωνία με την Κοινότητα στο μέτρο που η οικονομική ανάλυση της χώρας λαμβάνειπόψη την δημοσιονομική επίπτωση της συμφωνίας αυτής. Έτσι, ακόμη και αν δεν προβλέπει καμία δημοσιονομική ενίσχυση στο πλαίσιο του 9ου Ευρωπαϊκού Ταμείου Ανάπτυξης (ΕΤΑ), ορισμένοι στόχοι από απόψεως τομεακών πολιτικών (υγεία, εκπαίδευση επί παραδείγματι), λήφθηκανπόψη. Εξάλλου, η στρατηγική όσον αφορά τη χώρα (Μαυριτανία) προβλέπει τη δυνατότητα στήριξης της κυβέρνησης στον καθορισμό μιας εθνικής στρατηγικής αλιείας. Εξάλλου, στο πλαίσιο του 9ου ΕΤΑ, ορισμένες ενέργειες θα κατευθυνθούν άμεσα προς την αστική κοινωνία, γεγονός που θα έπρεπε μεταξύ άλλων να ωφελήσει τις ενώσεις αλιέων μικρής κλίμακας. Επιπλέον, το νέο πρωτόκολλο που καλύπτει την περίοδο 2001-2006, προβλέπει μέτρα στήριξηςπέρ της αλιείας μικρής κλίμακας.

4. Μέρος της αντιστάθμισης στο πλαίσιο του νέου πρωτοκόλλου θα διατεθεί για συγκεκριμένες ενέργειες. Οι ενέργειες αυτές συμφωνούνται κατόπιν αιτήσεως της Μαυριτανίας καιπόκεινται σε ειδικές διαδικασίες και παρακολούθηση εκ μέρους της Κοινότητας. Στο πλαίσιο αυτό, η Επιτροπή θα ανταποκριθεί, κατάρχήν, ευνοϊκά σε αίτηση χρηματοδότησης της Μαυριτανίας για τη βελτίωση της συμμόρφωσης προς τις κοινοτικές απαιτήσεις σχετικά με τιςγειονομικές απαιτήσεις εκ μέρους, ιδίως, των αλιέων μικρής κλίμακας.

5. Η χρήση της χρηματικής αντιστάθμισης, εκτός των συγκεκριμένων ενεργειών, αποφασίζεται οριστικά από την Μαυριτανία ως κυρίαρχο έθνος.